Anexa 1 la HCL nr. 13/2025
REGULAMENT de organizare şi funcţionare a serviciului social de zi: CENTRU EDUCAȚIONAL PENTRU COPII, cod serviciu social: 8899 CZ-PN-III, furnizat de: UAT  COMUNA SĂSCIORI – COMPARTIMENT ASISTENȚĂ SOCIALĂ

ART. 1 DEFINIȚIE

(1) Regulamentul de organizare şi funcţionare este un document propriu al serviciului social: CENTRU EDUCAȚIONAL PENTRU COPII, aprobat prin Hotărârea Consiliului Local SĂSCIORI nr. ............. din ................., în vederea asigurării funcționării acestuia cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de accesare, serviciile oferite etc.
(2) Prevederile prezentului regulament sunt obligatorii atât pentru persoanele beneficiare, cât și pentru angajații compartimentului și, după caz, pentru membrii familiei beneficiarilor, reprezentanții legali/convenționali, vizitatori, voluntari.

ART. 2 IDENTIFICAREA SERVICIULUI SOCIAL

	Serviciul social CENTRU EDUCAȚIONAL PENTRU COPII,  cod serviciu social: 8899  CZ-PN-III, înființat și administrat de furnizorul: UAT  COMUNA SĂSCIORI – COMPARTIMENT ASISTENȚĂ SOCIALĂ, acreditat conform Certificatului de acreditare seria AF, nr. 0012002 din data de 23.10.2024, cu sediul în comuna SĂSCIORI, str. Principală, nr. 363, județul Alba.

ART. 3 SCOPUL SERVICIULUI SOCIAL

Scopul serviciului social CENTRU EDUCAȚIONAL PENTRU COPII este de a oferi asistență gratuită în timpul zilei copiilor aparținând grupei de vârstă aferenta cls 0 - VIII care provin din familii cu probleme socio-economice, de a preveni abandonul și separarea copilului de familie, prin asigurarea, pe timpul zilei, a unor activități de îngrijire, educație, recreere-socializare, consiliere, dezvoltare a deprinderilor de viață independentă, orientare școlară și profesională pentru copii, cât si a unor activități de sprijin, consiliere și educare pentru părinți sau reprezentanții legali.

ART. 4 CADRU LEGAL DE ÎNFIINȚARE, ORGANIZARE ȘI FUNCȚIONARE

(1) SERVICIUL SOCIAL „CENTRU EDUCAȚIONAL PENTRU COPII”, funcționează cu respectarea prevederilor cadrului general de organizare și funcționare a serviciilor sociale, reglementat de Legea nr. 292/2011, Legea asistenței sociale, cu modificările și completările ulterioare, Legea nr. 272/2004 privind protecția și promovarea drepturilor copilului,  precum și a altor acte normative secundare, aplicabile domeniului social.

(2) Standard minim de calitate aplicabil: acest serviciu poate funcționa doar în baza anexei 7 din Ordinul nr. 29/2019 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale.
(3) SERVICIUL SOCIAL „CENTRU EDUCAȚIONAL PENTRU COPII” este înființat prin: Hotărârea Consiliului Local Săsciori  nr. ......../.............., și funcționează în cadrul/subordinea Compartimentului de Asistență Socială Săsciori.

ART. 5 PRINCIPIILE CARE STAU LA BAZA ACORDĂRII SERVICIULUI SOCIAL
	SERVICIUL SOCIAL „CENTRU EDUCAȚIONAL PENTRU COPII” se organizează și funcționează cu respectarea principiilor generale care guvernează sistemul național de asistență socială, precum și cu principiile specifice care stau la baza acordării serviciilor sociale prevăzute în standardele minime de calitate aplicabile.
(1) Principiile specifice care stau la baza prestării serviciilor sociale în cadrul SERVICIUL SOCIAL „CENTRU EDUCAȚIONAL PENTRU COPII” sunt următoarele:
· respectarea şi promovarea cu prioritate a interesului persoanei beneficiare;
· protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
· asigurarea protecţiei împotriva abuzului şi exploatării persoanei beneficiare;
· deschiderea către comunitate;
· asistarea persoanelor fără capacitate de exerciţiu în realizarea şi exercitarea drepturilor lor;
· asigurarea în mod adecvat a unor modele de rol şi statut social, prin încadrarea în unitate a unui personal mixt;
· ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu;
· promovarea unui model familial de îngrijire a persoanei beneficiare;
· asigurarea unei îngrijiri individualizate şi personalizate a persoanei beneficiare;
· preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
· încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
· asigurarea unei intervenţii profesioniste, prin echipe pluridisciplinare;
· asigurarea confidenţialităţii şi a eticii profesionale;
· responsabilizarea membrilor familiei, reprezentanţilor legali cu privire la exercitarea drepturilor şi îndeplinirea obligaţiilor de întreţinere;
· primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
· colaborarea centrului/unităţii cu serviciul public de asistenţă socială

ART. 6 BENEFICIARII SERVICIILOR SOCIALE

(1) Beneficiarii SERVICIULUI SOCIAL „CENTRU EDUCAȚIONAL PENTRU COPII” sunt:
a) copiilor aparținând grupei de vârstă aferenta cls 0-VIII care provin din familii cu probleme socio-economice 
b) copiilor aparținând grupei de vârstă aferenta cls 0-VIII care provin din familii aflate în dificultate
c) copii care au nevoie de îndrumare școlară, confruntându-se cu situația de risc de abandon sau eșec școlar;
d) copii aflați într-o situație de dificultate care afectează creșterea, dezvoltarea și educația;
e) copii care nu au posibilitatea de a își pune în valoare talentele și aptitudinile;
f) copii care se află în alte situații de risc.

(2) Condiţiile de accesare a serviciilor:
Conform standardelor minime de calitate, pentru SERVICIUL SOCIAL „CENTRU EDUCAȚIONAL PENTRU COPII”  se elaborează o Procedură proprie de accesare a serviciilor sociale, disponibilă la sediul serviciului social.
a) Acte necesare pentru accesare servicii:
Serviciile se acordă, după caz, la cerere, la sesizarea unei persoane sau din oficiu, cu respectarea standardelor minime de calitate și a confidențialității datelor beneficiarului.
Beneficiarii eligibili care doresc să acceseze serviciile oferite se pot adresa direct SERVICIULUI SOCIAL „CENTRU EDUCAȚIONAL PENTRU COPII”  unde li se pot acorda servicii de consiliere, informare, reprezentare, asistență și intervenție socială.

Pentru a accesa serviciile de consiliere și intervenție socială, beneficiarii vor prezenta:
· acte de identitate (în cazul lipsei documentelor de identitate datele oferite de beneficiar sunt trecute în registrul de evidență sau în lista de prezență);
· acte medicale (dacă acestea există);
· certificate de încadrare în grade de handicap (dizabilitate) și/sau decizii de stabilire a capacității de muncă;
· orice alt act, la solicitarea personalului de specialitate, necesar acordării de servicii ori/și beneficii sociale și care poate justifica și dovedi că poate beneficia de aceste servicii/beneficii.

În cadrul SERVICIULUI SOCIAL „CENTRU EDUCAȚIONAL PENTRU COPII”  , serviciile de informare și îndrumare pot fi furnizate pe loc, și fără evaluarea nevoilor persoanei, dacă aceasta nu dorește să ofere informații în acest sens sau dacă nu deține un act de identitate. În aceste situații sunt suficiente înregistrarea persoanelor în registrul de evidență cu menționarea acestui aspect.
Contractul de furnizare a serviciilor sociale se încheie doar pentru beneficiarii care urmează un program de integrare/reintegrare socială care necesită planificare a activităților pe o perioadă determinată de timp, și anume minimum 6 luni cu posibilitatea prelungirii contractului cu act adițional.
Programul de integrare/reintegrare socială include în mod obligatoriu elemente de complementaritate și abordare integrată din partea specialistului, potrivit cărora pentru asigurarea întregului potențial de funcționare socială a persoanei, ca membru deplin al familiei, comunității și societății, serviciile sociale trebuie corelate cu toate nevoile beneficiarului și acordate integrat cu o gamă largă de măsuri și servicii din domeniul economic, educațional, de sănătate, cultural, locativ, mediul social de viață al acestuia, după caz.
Decizia de admitere/respingere pentru a accesa serviciile sociale de informare și consiliere acordate în cadrul serviciului social, se ia de către personalul de specialitate, la prima întâlnire cu beneficiarul, prin aplicarea instrumentului specific: Fișa de evaluare.
În situația în care, la prima evaluare ori pe parcursul măsurilor luate, nevoile stabilite de comun acord impun o abordare integrată, decizia se admitere/respingere se ia la propunerea specialistului care a realizat evaluarea, cu avizul coordonatorului serviciului social.

	Contribuția beneficiarului nu este una de ordin financiar, ci de activizare prin participarea și implicarea directă a beneficiarului în depășirea situației de risc.
b) Criterii de eligibilitate:
Pot	beneficia	de	serviciile	oferite	de	SERVICIUL	SOCIAL „CENTRU EDUCAȚIONAL PENTRU COPII”    următoarele categorii de beneficiari:
- copiilor aparținând grupei de vârstă aferenta cls 0-VIII care provin din familii cu probleme socio-economice 
· copiilor aparținând grupei de vârstă aferenta cls 0-VIII care provin din familii aflate în dificultate
· copii care au nevoie de îndrumare școlară, confruntându-se cu situația de risc de abandon sau eșec școlar;
· copii aflați într-o situație de dificultate care afectează creșterea, dezvoltarea și educația;
· copii care nu au posibilitatea de a își pune în valoare talentele și aptitudinile;
· copii care se află în alte situații de risc.

c) Modalitatea de admitere:
Persoanele eligibile pentru a beneficia de serviciile oferite în cadrul SERVICIULUI SOCIAL „CENTRU EDUCAȚIONAL PENTRU COPII”  sunt admise în baza aprobării cererii de către primarul comunei Săsciori.
d) Contractul de furnizare de servicii se încheie între beneficiar/reprezentantul legal al beneficiarului și furnizorul de servicii sociale, respectiv UAT  COMUNA SĂSCIORI – COMPARTIMENT ASISTENȚĂ SOCIALĂ, în două exemplare originale, câte unul pentru fiecare parte.
Contractul este prevăzut în Procedura de admitere, iar formatul și conținutul contractului este în conformitate cu prevederile Ordinului ministrului muncii, solidarității sociale și familiei nr. 73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditați conform legii, cu beneficiarii de servicii sociale.
e) Serviciile oferite în cadrul SERVICIULUI SOCIAL „CENTRU EDUCAȚIONAL PENTRU COPII”    sunt furnizate în mod gratuit beneficiarilor.
f) Beneficiarii SERVICIULUI SOCIAL „CENTRU EDUCAȚIONAL PENTRU COPII”   pot fi sprijiniți în anumite servicii în funcție de nevoile identificate în fișa de evaluare.

(3) Condiţii de încetare a serviciilor:
Conform standardelor minime de calitate, pentru SERVICIUL SOCIAL „CENTRU EDUCAȚIONAL PENTRU COPII” se elaborează o Procedură proprie de încetare a serviciilor sociale, disponibilă la sediul serviciului social.
(4) Persoanele	beneficiare	de	servicii	sociale furnizate de SERVICIUL	SOCIAL „CENTRU EDUCAȚIONAL PENTRU COPII”  au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să li se garanteze demnitatea, intimitatea şi respectarea vieţii intime;
g) să participe la evaluarea serviciilor sociale primite;
h) să li se respecte toate drepturile speciale în situaţia în care sunt minori sau persoane cu dizabilităţi.
		(5) Persoanele beneficiare de servicii sociale furnizate în SERVICIUL	SOCIAL „CENTRU EDUCAȚIONAL PENTRU COPII” au următoarele obligaţii:
a) să furnizeze informaţii corecte cu privire la identitate, situaţie familială, socială, medicală şi economică;
b) să participe, în raport cu vârsta, situaţia de dependenţă etc. la procesul de furnizare a serviciilor sociale;
c) să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului şi de situaţia lor materială;
d) să comunice orice modificare intervenită în legătură cu situaţia lor personală;
e) să respecte prevederile prezentului regulament.

ART. 7  ACTIVITĂȚI ȘI FUNCȚII
Principalele funcţii ale SERVICIULUI SOCIAL „CENTRU EDUCAȚIONAL PENTRU COPII” sunt următoarele:
a) de furnizare a serviciilor sociale în comunitate, prin asigurarea următoarele activităţi:
- evaluarea iniţială: realizată la prima întâlnire cu beneficiarul de către asistentul social pentru a identifica nevoile individuale şi familiale, în baza cărora este elaborat planul de intervenţie. În cadrul acestui proces, persoana primeşte gratuit informații privind drepturile sociale de care poate beneficia, dar și consilierea necesară în vederea depășirii situațiilor de dificultate. Evaluarea iniţială poate avea în vedere inclusiv realizarea diagnozei sociale la nivelul grupului  şi comunităţii şi elaborarea planului de servicii comunitare.
- elaborarea planului de intervenţie: cuprinde măsuri de asistenţă socială, respectiv serviciile recomandate pentru soluţionarea situaţiilor de nevoie sau risc social identificate, precum şi beneficiile de asistenţă socială la care persoana are dreptul.
- aplicarea planului de intervenție: 
· realizarea unor activităţi de informare şi consiliere;
· educație extracurriculară în funcție de situația dată;
· activități de promovare a incluziunii sociale a persoanelor defavorizate;
b) de informare a potenţialilor beneficiari, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
a) activități de sensibilizare şi informare a populaţiei prin sporirea conținutului educațional ce promovează toleranța față de grupurile sociale vulnerabile, dar și de conceperea și implementarea unor campanii susținute educative și de sporire a conștientizării diversității, adresat atât publicului larg cât și factorilor de decizie: funcționari publici și angajatori;
b) promovarea participării sociale prin asigurarea informării publice regulate privind planurile performanțele instituțiilor publice, dar și diseminarea prin canalele mass-media a interacțiunilor reușite între beneficiari și personalul de specialitate
c) informarea beneficiarilor și a publicului larg despre existența Cartei drepturilor beneficiarilor, prin diverse căi de comunicare, inclusiv organizare de întâlniri cu grupuri vulnerabile
d) deținerea și și punerea la dispoziția beneficiarilor și a publicului larg prin diverse căi de mediatizare, materialele informative privind serviciile oferite și activitățile derulate: materiale scrise, broșuri, filme și/sau fotografii de informare sau publicitare, postate pe site-ul proprii;
e) elaborarea de rapoarte de activitate;

c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
a) Creșterea gradului de conștientizare a propriilor drepturi și încurajarea exprimării libere a opiniilor.
b) Promovarea unei imagini pozitive și valorizarea fiecărui copil, subliniindu-se unicitatea și potențialul fiecăruia.
c) Crearea unei punți între copii și comunitate, consolidarea imaginii pozitive a beneficiarilor.
d) Dezvoltarea empatiei, a spiritului de echipă și a conștiinței propriei valori, aspecte esențiale pentru prevenirea discriminării și a conflictelor.
d) de asigurare a calităţii serviciilor sociale prin realizarea următoarelor activităţi:

a) elaborarea instrumentelor standardizate utilizate în procesul de acordare a serviciilor;
b) realizarea de evaluări periodice a serviciilor prestate;
c) întocmirea rapoartelor de activitate;
d) elaborarea unor proceduri și chestionare prin care personalul de specialitate să poată măsura gradul de satisfacție a beneficiarilor cu privire la activitățile desfășurate și deciziile luate în planificarea, dezvoltarea, administrarea și evaluarea serviciilor sociale acordate.
e) de administrare a resurselor financiare, materiale şi umane ale serviciului social prin realizarea următoarelor activităţi:
a) de coordonare a serviciului social, prin personal de specialitate, absolvent al învățământului superior;
b) de instruire continuă a personalului de specialitate privind cunoașterea procedurilor utilizate pentru acordarea serviciilor sociale licențiate;
c) de cunoaștere și respectare a prevederilor legale privind administrarea și gestionarea resurselor financiare și materiale destinate serviciului social;
d) încurajarea angajării cu contracte de voluntariat, a voluntarilor, pe lângă angajații proprii;
e) revizuirea, ori de câte ori este necesar, a fișelor de post pentru angajați;
f) evaluarea anuală sau ori de câte ori este necesar a personalului angajat, fiind notate gradul de îndeplinire a performanțelor acestora și schimbate/adaptate obiectivele, după caz;
g) întocmirea de propuneri privind investițiile, achizițiile publice, materialele necesare bunei funcționări a activităților, planul de perfecționare a personalului, bugetul serviciului social, modalități de evaluare a acestora și de verificare a eficienței serviciului.

ART. 8  STRUCTURA ORGANIZATORICĂ, NUMĂRUL DE POSTURI ȘI CATEGORIILE DE PERSONAL

	SERVICIUL SOCIAL „CENTRU EDUCAȚIONAL PENTRU COPII” este condus de primarul comunei Săsciori, și funcționează în subordinea compartimentului Asistență socială, conform prevederilor Hotărârii Consiliului Local Săsciori nr. ....../.................., astfel:
· personal de specialitate:
· asistent social- 1;
· voluntari

ART. 9  PERSONALUL DE CONDUCERE

(1) Personalul de conducere este:
- Coordonator serviciu social „CENTRU EDUCAȚIONAL PENTRU COPII”.

(2) Atribuţiile personalului de conducere - coordonator „CENTRU EDUCAȚIONAL PENTRU COPII” sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare;
d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e) întocmeşte raportul anual de activitate;
f) asigură buna desfăşurare a raporturilor de muncă dintre angajaţii serviciului/centrului;
g) propune furnizorului de servicii sociale aprobarea structurii organizatorice şi a numărului de personal;
h) desfăşoară activităţi pentru promovarea imaginii centrului în comunitate;
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n) numeşte şi eliberează din funcţie personalul din cadrul serviciului, în condiţiile legii;
o) întocmeşte proiectul bugetului propriu al serviciului şi contul de încheiere a exerciţiului bugetar;
p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
q) asigură încheierea cu beneficiarii a contractelor de furnizare a serviciilor sociale;
r) alte atribuţii prevăzute în standardul minim de calitate aplicabil.

ART. 10  PERSONALUL DE SPECIALITATE 
Personalul specialitate
Personalul de specialitate cu atribuții în cadrul SERVICIULUI SOCIAL „CENTRU EDUCAȚIONAL PENTRU COPII” este format din:
a) asistent social (263501);

a) Atribuțiile asistentului social:
· cunoaște și promovează drepturile beneficiarului, așa cum sunt ele prevăzute în legislația în vigoare;
· realizează diagnoza socială la nivelul persoanei, grupului, comunității și elaborează programul de acțiuni comunitare privind combaterea sărăciei și excluziunii sociale;
· informează și consiliază beneficiarul pentru a putea alege soluția potrivită cu drepturile și interesele sale;
· realizează evaluarea inițială și elaborează planul inițial de intervenție;
· implică activ beneficiarii si familiile acestora în procesul decizional;
· contribuie la procesul de selecție a beneficiarilor;
· întocmește anchetele sociale și anexează documentele necesare la dosarul beneficiarului;
· încheie contractul de servicii cu beneficiarii sau reprezentanții legali acolo unde este cazul și menține evidența registrului de evidență și a listei de prezență;
· contactează și colaborează cu asistentul medical comunitar pentru evaluarea nevoilor specifice și coordonarea suportului oferit de fiecare în parte;
· participă la/solicită realizarea evaluării complexe;
· revizuiește planul inițial de intervenție în urma rezultatelor evaluării complexe;
· elaborează, în colaborare cu asistentul medical comunitar planurile individualizate de servicii comunitare integrate;
· realizează evaluarea riscurilor de excluziune socială, în primul rând a celor care necesită intervenție de urgență;
· identifică și accesează bănci de resurse pentru nevoile materiale ale familiei (îmbrăcăminte, încălțăminte, rechizite etc.) sau bănci de alimente;
· pregătește și susține persoanele care trăiesc în sărăcie în vederea contactării serviciilor de ocupare;
· participă la alte tipuri de intervenții din domeniul asistenței sociale sau care țin de responsabilitatea asistentului social pentru eliminarea cauzelor care generează și mențin starea de sărăcie;
· testează, pilotează și participă la revizuirea metodologiilor și instrumentelor de furnizare integrată a serviciilor comunitare;
· inițiază și elaborează propuneri de protocoale de colaborare pentru combaterea sărăciei și excluziunii sociale;
· elaborează proiectul de program de acțiuni comunitare pentru combaterea sărăciei și excluziunii sociale;
· stabilește strategia de intervenție în echipa comunitară integrată și pregătirea planului de intervenție pentru prioritățile selectate;
· contactează serviciile și instituțiile cu responsabilități în furnizarea serviciilor publice de interes general;
· evaluează impactul intervenției și stabilește următoarele priorități asupra cărora să se intervină pentru eliminarea totală a cauzelor care mențin starea de sărăcie și asigurarea sustenabilității intervenției;
· respectă etica profesională și asigură confidențialitatea informațiilor și datelor cu caracter personal obținute prin exercitarea profesiei;
· respectă demnitatea si unicitatea persoanei;
· respectă libertatea beneficiarilor de a alege serviciile sociale;
· monitorizează respectarea standardelor minime de calitate;
· întocmeşte rapoarte periodice cu privire la activitatea derulată;
· alte atribuţii prevăzute în standardul minim de calitate aplicabil;
· respectă confidențialitatea informațiilor și deontologia profesională;
· îndeplinește orice alte atribuții stabilite de conducerea serviciului social, în limita competențelor profesionale pe care le are.




ART. 11  FINANȚAREA SERVICIULUI 
Finanţarea serviciului
(1) În estimarea bugetului de venituri şi cheltuieli, UAT  COMUNA SĂSCIORI – COMPARTIMENT ASISTENȚĂ SOCIALĂ are în vedere asigurarea resurselor necesare acordării serviciului cel puţin la nivelul standardelor minime de calitate aplicabile.
(2) Finanţarea cheltuielilor serviciului se asigură, în condiţiile legii, din următoarele surse:
a) bugetul alocat Compartimentului de asistență socială din bugetul Primăriei comunei Săsciori;
b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
c) fonduri externe rambursabile şi nerambursabile;
d) alte surse de finanţare, în conformitate cu legislaţia în vigoare.

ARTICOLUL 12
Dispoziții finale
(1) Prevederile prezentului Regulament vor fi aduse la cunoștință atât beneficiarilor sau reprezentanților legali, cât și personalului serviciului social, pe bază de semnătură, având obligația de a-l cunoaște și de a-l aplica întocmai.
(2) Personalul răspunde civil, penal sau administrativ, după caz, pentru neaducerea la îndeplinire a atribuțiilor prevăzute în prezentul Regulament și în fișele de post, pentru abatere de la etica și deontologia profesională.
(3) Personalul serviciului social are obligația de a îndeplini și alte atribuții din domeniul de activitate al serviciului din care fac parte, care decurg din actele normative în vigoare, precum și sarcinile de serviciu dispuse de conducerea Primăriei comunei Săsciori, menite să concure la realizarea integrală a atribuțiilor serviciului social, la îmbunătățirea activității acestuia.
(4) Personalul serviciului social are obligația să asigure securitatea materialelor cu conținut secret, răspunzând de scurgerea informațiilor și a documentelor din cadrul serviciului social.
(5) Neîndeplinirea integrală și în termen legal a sarcinilor de serviciu se sancționează conform legislației muncii.
(6) Prezentul Regulament de Organizare și Funcționare a SERVICIULUI SOCIAL „CENTRU EDUCAȚIONAL PENTRU COPII” este elaborat cu respectarea modelului-cadru aprobat prin Hotărârea Guvernului nr. 867/2015, cu modificările și completările ulterioare și se completează de drept cu actele normative în vigoare sau se modifică cu prevederile legislației în vigoare care reglementează acest domeniu de activitate.



       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
            Faur Ioan Adrian                                                       Groza Ligia Daniela



